  Майя Бывальцева 28-тӥ куарусёнлы Удмуртиын коронавирус инфекциен черлан 103 выль учыръёсты пусйизы. Со сярысь улосвыл тӧролэн но кивалтэтлэн «ВКонтакте» мерлыко вотэсысь нимлыко огиназы ивортӥзы. Выль черламъёс пӧлын Ижкарын 70 улӥсьёс, Можгаын 16 улӥсьёс, Можга ёросын вить улӥсьёс, Дэри ёросын куинь улӥсьёс, Пичи Пурга ёросын куинь улӥсьёс, Алнаш но Сарапул ёросъёсын быдэн кык улӥсьёс, Вавож но Грак ёросъёсын быдэн одӥг улӥсьёс. Вить адями йӧназ. Кык мурт улонысь кошкиз, кышномуртъёслы 89 но 90 арес вал. Туннэ нуналлы Удмуртиын выль коронавирус инфекциен черлан 5 сюрс 144 учыр лабораториосын зэматэмын. 3 сюрс 644 адями бурмиз, 93 мурт кулӥз. Та дыре 58-эзлэн висисьёслэн тазалыксы секыт лыъяське. Тулыспалысен элькунын коронавируслы 368 сюрс 517 эскеронъёс ортчытӥзы.  Тегъёс: Тазалык Ижкар висён Удмуртия коронавирус  